Vita:Új Látóhatár

message: Bár az Új Látóhatár az 1950-ben alapított Látóhatár utódaként jelent meg és annak évfolyamszámozását követte, a két folyóiratot külön-külön cikkben kellene ismertetni, természetesen egymásra való hivatkozással.
Indokolás: Nem igaz az, ahogy a cikkben jelenleg szerepel, hogy az Új Látóhatárt 1950-ben alapították. A két folyóirat székhelye sem volt azonos államban.
A Látóhatár (egyértelműsítő lap) jelenleg piros linken hozza az 1950-ban alapított Látóhatárt, mintha nem is lenne róla cikk! (És tévedésből 1989-ig jelöli, holott az az Új Látóhatár megszűnésének évszáma!--Linkoman vita 2018. április 16., 09:46 (CEST)
thread_title:  Két cikk kellene 

message: A helyzet bonyolódik.
A Látóhatár HU-ISSN 0133-0683 (index:25.511) "válogatás a magyar kulturális sajtóból" alcímmel jelent meg a Magyar Népköztársaságban. Az 1984 szeptemberi számból láthatóan főszerkesztője: Garai Gábor; a szerkesztőség Budapest V. Molnár u. 11. alatt volt. 
Kiadó neve:   Arany János Lap-és Könyvkiadó
Megjelenés éve:   1962-1992
Nyelv:   Magyar
Gyakoriság:   Havonta http://qulto.bibl.u-szeged.hu/record/-/record/display/manifestation/bibJAT00000789/676b9712-38f6-4f56-944b-6a82b6ef3a34/solr/0/24/1/2/score/desc Bár az ISSN-szám azonos, ám ez a forrás kicsit eltévedt a több látóhatár között. Íme:
"Megjegyzés:   Gerincfelirat: Látóhatár
1952-ben két száma Egész látóhatár címen jelent meg Münchenben
Kötési szín: s.kék
Szünetelt: 10.1959:1/2.-11.1961. jan." - És mindezt egy állítólag 1962-ben indult periodikáról írják! Pedig igen valószínű az anakronizmuson túl is, hogy ennek a tallózó folyóiratnak aligha lehetett köze az emigrációhoz - az 1961 előtti adatok viszont az emigráció lapjaira vonatkoznak!
thread_title:  Látóhatár 1984 

message: Vámos Imre szócikkünk megadja a választ arra, hogy miért hibás jelenleg ez a szócikk. Íme:
"[Vámos Imre] 1949–1950-ben a svájci Davosban, majd 1951-től Münchenben élt, ahol a Szabad Európa Rádió felkért munkatársa lett. Három társával, Borsos Sándorral, Borbándi Gyulával és Molnár Józseffel közösen Zürichben megalapították a magyar emigráció legnépszerűbb folyóiratát, a Látóhatárt, amelynek 1962-ig felelős kiadója volt. Az első szám 1950 őszén készült el.
A Látóhatár szerkesztői és munkatársai folyamatosan változtak, de a magyar forradalom után az alapító tagok nézetkülönbség miatt kétfelé váltak. Ekkor született meg (Borbándi Gyula, Molnár József és Bikich Gábor által) az Új Látóhatár, amelyhez Vámos Imrének már nem volt köze. A Látóhatár a szakadást követően (1958 és 1961 között) még kilenc alkalommal jelent meg, az Új Látóhatár azonban 1990 elejéig működött.
[Hazatérés Magyarországra] 
A magyar forradalom utáni időkben (1956. október 23-át követően) elbocsátották a Szabad Európa Rádiótól. Ekkor a folyóiratában az amerikai politika magyarokkal szembeni magatartásáról tiltakozást próbált leközölni, de ezt sem Münchenben, sem utána Angliában véghezvinni nem tudta, majd eztán választotta a hazatérést Magyarországra.
1962-ben végleg visszatért Budapestre, ahol kiadta a "letiltott" Látóhatár számot. Második feleségével (M. Barbarával) települt haza, majd két évtizeden át a Magyar Nemzet főmunkatársa volt, ahol külpolitikai rovatot vezetett. Több könyvet publikált."
"
thread_title:  Vámos Imre 

message: Ezt írja a róla szóló szócikkünk: "Többekkel létrehozták a Látóhatár Baráti Társaságot, és 1950-1951-ben első felelős szerkesztője volt az Új Látóhatárnak."
thread_title:  Borsody István 

message: Az írja a róla szóló cikkünk: "1951-ben Zürichben részt vett a Látóhatár folyóirat megindításában, 1953–1957 között a folyóirat főmunkatársa, 1957–1958 között pedig főszerkesztője. 1958–1990 között pedig az Új Látóhatár című folyóiratot felelős szerkesztőként jegyezte."
replies: text: Vagyis a jelenlegi Új Látóhatár számos vonatkozásban szócikket át kell írni, mivel az nem a Látóhatár "címváltozásának" eredménye, hanem a szerkesztők közötti konfliktus eredménye volt.--Linkoman vita 2019. április 16., 23:38 (CEST)

text: Érdemes továbbá Buzinkay Géza könyvrészletét elolvasni: [https://books.google.hu/books?id=xKTcDQAAQBAJ&pg=PT428&lpg=PT428&dq=l%C3%A1t%C3%B3hat%C3%A1r+Bar%C3%A1ti+t%C3%A1rsas%C3%A1g&source=bl&ots=hHy4qKaXUj&sig=ACfU3U0MOmR8vCTG051xQgFTAhBnctDTqw&hl=hu&sa=X&ved=2ahUKEwiv5I-hy9XhAhUstIsKHdoVB7QQ6AEwAHoECAkQAQ#v=onepage&q=l%C3%A1t%C3%B3hat%C3%A1r%20Bar%C3%A1ti%20t%C3%A1rsas%C3%A1g&f=false
itt].--Linkoman vita 2019. április 16., 23:49 (CEST)
thread_title:  Borbándi Gyula